
Informatīvais ziņojums
par Eiropas Reģionālās attīstības fonda lielā projekta 
“Paula Stradiņa klīniskās universitātes slimnīcas jaunās A2 ēkas attīstība” 
īstenošanu
Ievads
1. Informatīvais ziņojums ir sagatavots atbilstoši Ministru kabineta 2016. gada 9. augusta sēdes protokollēmuma Nr. 39 45.§. „Informatīvais ziņojums “Par VSIA Paula Stradiņa klīniskā universitātes slimnīca” A korpusa otrās kārtas attīstību” un atbildes projekts Saeimas Sociālo un darba lietu komisijai un Publisko izdevumu revīzijas komisijai (par P. Stradiņa Klīniskās universitātes slimnīcas A korpusa otrās kārtas būvniecību)” 12. punktā noteiktajam uzdevumam, kas paredz Veselības ministrijai, ja Valsts sabiedrība ar ierobežotu atbildību “Paula Stradiņa klīniskā universitātes slimnīca” A korpusa otrās kārtas īstenošanas laikā tiek identificētas būtiskas problēmas, kas saistītas ar finanšu vai īstenošanas jautājumiem, informēt Ministru kabinetu.
I. Vispārēja informācija par Eiropas Reģionālās attīstības fonda lielā projektu “Paula Stradiņa klīniskās universitātes slimnīcas jaunās A2 ēkas attīstība” 
2. Valsts sabiedrība ar ierobežotu atbildību “Paula Stradiņa klīniskā universitātes slimnīca” (turpmāk – PSKUS) ir viens no Latvijas vadošajiem ārstniecības, pētniecības un izglītības centriem rūpēs par cilvēka dzīvību un sabiedrības veselību. PSKUS sniedz primārās, sekundārās un terciārās veselības aprūpes pakalpojumus visiem Latvijas iedzīvotājiem – aptuveni 40% no primārās veselības aprūpes pacientiem un 50% no terciārās veselības aprūpes pacientiem no teritorijām ārpus Rīgas. PSKUS sniedz gandrīz 50% no stacionāriem pakalpojumiem sirds un asinsvadu jomā, kā arī PSKUS ir būtiska loma onkoloģijas pacientu ārstēšanā, perinatālās un neonatālās aprūpes nodrošināšanā Latvijā.
3. Lai nodrošinātu un attīstītu PSKUS sniegtos pakalpojumus atbilstoši augsti specializētas universitātes klīnikas standartiem, ar mērķi modernizēt un paplašināt PSKUS infrastruktūru, 2009.gadā tika uzsākta A ēkas plānošana, kas sākotnēji plānota kā vienota ēkas izbūve. Veselības aprūpes funkciju un telpu plānojumam A ēkā tika piesaistīti starptautiski atzīti eksperti, kas izstrādāja funkcionālus un telpiskus risinājumus PSKUS A ēkas attīstībai, iekļaujot tajos detalizēti analizētus un starptautiskajā labajā pieredzē balstītu, optimālu un efektīvu, telpu plānojumu, kopsakarībās ar PSKUS teritorijas attīstību kopumā[footnoteRef:1]. 2013. gadā darbus pie A korpusa būvprojekta izstrādes uzsāka pilnsabiedrība “SBRE”, kura piesaistīja arhitektu biroju SIA “Sarma&Norde”. Pirms būvprojekta izstrādes, nepietiekoša finansējuma dēļ, tika veikta A korpusa ēkas sadalīšana divās kārtās - A korpusa pirmās kārta (turpmāk - A1) un A korpusa otrā kārta (turpmāk – A2) un 2013. gadā izdotas skiču projekta korekcijas, savstarpēji koriģējot un salāgojot gan telpu, gan plūsmu plānus.   [1:  Metu konkurss noslēdzās 2009 gadā. Metu konkursa rezultātā 2011. gadā Somijas arhitektu biroja JKM un Latvijas uzņēmums SIA “Nams” izstrādāja skiču projektu A korpusam. 2012. gadā pēc skiču projekta, izstrādātas tehniskās specifikācijas būvprojekta izstrādei.] 

4. Noslēdzot A1 ēkas izbūvi, pēctecīgi turpināts darbs pie A2 ēkas. A2 ēkas tehniskā projekta izstrādei piesaistīts SIA “Sestais stils”. Tehniskais projekta iecere turpināja A1 sākotnējo ēkas projekta ieceri, papildus palielinot gultu skaitu, samazinot platības apjomu uz vienu gultu un koplietošanas telpās, kas neietekmēja veselības aprūpes funkciju nodrošināšanu. Atbilstoši Nacionālā kultūras mantojuma pārvaldes norādījumiem, A2 ēkas izbūve veikta, izmantojot A1 identiskus būvmateriālus. 
5. Izvērtējot iepriekš izstrādāto skiču projektu, pieaicināti ārējie konsultanti no Somijas uzņēmuma AW2 un Integrated, kuri sniedza savu vērtējumu skiču projektā paredzētajiem risinājumiem, pielāgojot tos aktuālajām tendencēm. Pirms A2 būvprojekta izstrādes, kā viens no pirmajiem darba uzdevuma posmiem bija intervijas ar ārstniecības nodaļām, lai izprastu viņu vēlmes, redzējumu jaunās infrastruktūras izveidei. Pieaicinātie ārējie konsultanti izvērtēja šo vēlmju savietojamību ar ārstniecības iestāžu labās prakses tā brīža paraugiem. PSKUS funkcionalitātes izmaiņas paredzēja operāciju bloka plānojuma izmaiņas, paredzot papildus operāciju zāles, kā arī ambulatorās ķirurģijas bloka izveidi. Tika rasts risinājums tiešai operāciju bloka sasaistei ar intensīvās terapijas nodaļām, kā arī Neatliekamās palīdzības dienesta funkcionālais dalījums un pieejamība atbilstoši nepieciešamajam palīdzības sniegšanas ātrumam, optimizēta personāla plūsma, paredzot to izvietot pagrabstāvā.
6. PSKUS medicīnas tehnoloģiju plānošanā piedalījās Igaunijas uzņēmuma Semetron medicīnas tehnologi, kā arī vietējie speciālisti. Būvprojekta izstrādes laikā tika koriģēts nesošo kolonnu izvietojums (no 8m uz 7,6m), kā rezultātā iegūstot katrā ēkas pusē papildu palātu, jeb ~4 gultas vietas katra bloka katrā stāvā. Rezultātā, gultu skaits A2 telpās palielināts no 320 līdz 426, efektivizēts izbūvēto platību pielietojums, tehnisko telpu apjoms samazināts par 2680 m2, kopējais telpu apjoms palielināts par 730 m2, sašaurināta ātrija zona, iznesot tajā daļu no nodaļas telpām (reģistratūru, uzgaidāmo telpu, darba kabinetus).
7. A2 ēkā ir paredzēts izvietot šādus veselības aprūpes profilus un nodaļas: Neatliekamais medicīnas centrs, operāciju bloks, 40. Intensīvās terapijas un reanimācijas nodaļa, 17. Dzemdību nodaļa, 5. un 57. ķiruģijas nodaļas, 4. uroloģijas nodaļa, 20. neiroloģijas nodaļa (t.sk. insulta vienība), 55. Neiroķirurģijas nodaļa, 92. jaundzimušo intensīvās terapijas un aprūpes nodaļa, 25. Ginekoloģijas nodaļa, 15. Otorinolaringoloģijas nodaļa, 46. Ambulatorās ķirurģijas centrs (dienas stacionārs), Sievietes un bērna veselības klīnikas ambulatorā daļa, Diagnostiskās radioloģijas institūts un 45. Mutes, sejas un žokļa ķirurģijas nodaļa. Minētie profili un nodaļas, to ārstniecības un aprūpes personāls padziļināti un vairākās iterācijās, sadarbībā ar ārvalstu ekspertiem, tika iesaistīti telpu plānošanā, to funkcionālā un telpiskā izvietojuma, pakalpojumu sniegšanas apjomu noteikšanā, kā arī plānoto struktūrvienību izvietojuma izvērtēšanā pēc to noteikšanas. Ņemot vērā kavēšanos ar projekta īstenošanu, plānoto struktūrvienību izvietojums atkārtoti tika izvērtēts sagatavojot projekta grozījumus. 
8. Ar mērķi izveidot vienotu operāciju bloku vienuviet, tā izvietošana jau sākotnēji tika paredzēta pagrabstāvā. Operāciju bloka plānojums un izvietojums izvēlēts balstoties detalizētos un starptautiski pamatotos apsvērumos un labajā praksē, ņemot vērā tādus aspektus kā drošība, piekļuve un loģistika, pacientu nogādāšana uz un no operāciju zāles, operāciju bloka nemainīgo ārējo apstākļu nodrošināšana pacientiem un telpai, t.sk. temperatūras režīms un infekciju kontrole, operāciju un veselības aprūpes procedūru efektivitāte, personāla resursu plānojums, telpu efektīva izmantošana u.c. apsvērumi. Operāciju bloka efektīva un optimāla funkcionalitāte ir iespējama vienotās telpās, atrodoties visām operāciju zālēm vienkopus. Papildus, operāciju bloka atrašanās pagrabstāvā ir būtiska ārkārtas un ar militāriem draudiem saistītās situācijās, kurās būtiska ir operāciju bloka darbības nepārtrauktība. 
9. [bookmark: _Hlk4486986][bookmark: _Hlk155149327]Ar mērķi stiprināt PSKUS infrastruktūru 2018. gada 30. novembrī Eiropas Komisijā (turpmāk – EK) apstiprināts PSKUS lielais projekts[footnoteRef:2] Nr.9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” (turpmāk – lielais projekts). 2019. gada 28. janvārī nacionālā līmenī starp PSKUS un Centrālo finanšu un līgumu aģentūru (turpmāk – CFLA) tika noslēgts līgums par lielā projekta īstenošanu. Lielā projekta mērķis – uzlabot piekļuvi kvalitatīviem veselības aprūpes pakalpojumiem, īpaši iedzīvotājiem, kas pakļauti sociālas un teritoriālas atstumtības un nabadzības riskam, attīstot PSKUS veselības aprūpes infrastruktūru prioritārajās jomās: sirds un asinsvadu, onkoloģijas, perinatālā un neonatālā perioda veselības aprūpē. Lielā projekta ietvaros plānoti PSKUS A2 būvniecības darbi un medicīnas iekārtu un aprīkojuma iegāde. Lielā projekta attiecināmo izmaksu sākotnējais apjoms - 91 068 678,00 euro.  [2:  Lielais projekts atbilstoši Eiropas Parlamenta un Padomes 2013. gada 17. decembra regulai Nr. 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.] 

10. Laika posmā no 2019. gada 28. janvāra līdz 2023. gada 31. decembrim ir veikti un pieteikti šādi lielā projekta grozījumi nacionālā un EK līmenī, kas būtiski ietekmē projekta īstenošanas termiņus un projekta kopējās izmaksas:
10.1. [bookmark: _Hlk123914823]2022. gada 14. septembrī EK apstiprināti PSKUS lielā projekta grozījumus Nr. 1, kas 2022. gada 10. oktobrī parakstīti nacionālā līmenī starp PSKUS un CFLA. Lielā projekta grozījumu Nr.1 ietvaros palielinātas projekta kopējās attiecināmās izmaksas no 91 068 678,00 euro uz 140 447 122,00 euro;
10.2. 2023. gada 16. augustā PSKUS iesniedza EK lielā projekta grozījumus Nr. 3, kas paredz pagarināt projekta īstenošanas termiņu līdz 2025. gada 31. martam, tādējādi dalot projekta īstenošanu divos ES fondu plānošanas periodos, palielinot projekta īstenošanas izmaksas līdz 156 738 012,00 euro, no kurām 16 290 890,00 euro ir ES fondu 2021. - 2027. gada plānošanas perioda finansēšanas ietvars. Lielā projekta finansējuma avotu procentuālais sadalījums: Eiropas Reģionālās attīstības fonda (turpmāk – ERAF) finansējums – 59,58%, valsts budžets – 37,25%, PSKUS līdzfinansējums – 3,17%. EK ir lūgusi PSKUS līdz 2024. gada 15. janvārim iesniegt informāciju par ES 2014. - 2020. gada plānošanas perioda ietvaros neizmantoto finansējumu, kas jāparedz projekta tālākai īstenošanai ES 2021. - 2027. gada plānošanas perioda ietvarā. Pamatojoties uz PSKUS sniegto informāciju, EK izskatīs lielā projekta grozījumus Nr. 3 un veiks projekta īstenošanai saistošas izmaiņas finansējuma apjomā, projekta īstenošanas termiņos, projekta posmošanā divos plānošanas periodos. 
10.3. Pamatojoties uz 2023. gada 12. decembra “Grozījumi Ministru kabineta 2016. gada 20. decembra noteikumos Nr. 870 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu un 13.1.5. specifisko atbalsta mērķi “Atveseļošanas pasākumi veselības nozarē””[footnoteRef:3] 2023. gada 15. decembrī nacionālā līmenī ir sagatavoti un iesniegti CFLA lielā projekta grozījumi Nr. 4, kas 2024. gada 4. janvārī parakstīti nacionālā līmenī starp PSKUS un CFLA. Lielā projekta grozījumu ietvaros samazināts spēkā esošais (sākotnējo) projekta finansējums ES fondu 2014. - 2020. gada plānošanas perioda ietvaros par 4 825 552,90 euro.  [3:  https://likumi.lv/ta/id/348274-grozijumi-ministru-kabineta-2016-gada-20-decembra-noteikumos-nr-870-noteikumi-par-darbibas-programmas-izaugsme-un-nodarbinatiba...] 

11. Lielā projekta ietvaros tiks uzbūvēta un nodota ekspluatācijā A2 ēka saskaņā ar būvprojektu “Paula Stradiņa klīniskās universitātes slimnīcas A korpusa jaunbūve, 2.kārta”, kas akceptēts Rīgas pilsētas būvvaldē 2018. gada 23. novembrī. Izvērtējot lietderības apsvērumus, plānots virzīt veselības aprūpes pakalpojumu nodrošināšanai nepieciešamo valsts nekustamo īpašumu ieguldīšanu PSKUS pamatkapitālā, lai turpmāk novērstu tiesiskās pretrunas un nodrošinātu vienotu nekustamo īpašumu  uzskaiti, reģistrāciju un to attīstības iespējas. 
II. Informācija par lielā projekta ietvaros noslēgto būvniecības līgumu
12. Lielā projekta ietvaros PSKUS A2 būvniecības darbu veikšanai 2020. gada 27. augustā PSKUS noslēdza būvniecības līgumu Nr. SKUS 456/20 (turpmāk – būvniecības līgums) ar SIA “VELVE”, nosakot līguma kopējo summu 88 364 300,00 euro (bez PVN), paredzot, ka būvdarbu izpildes termiņš ir 30 (trīsdesmit) mēneši jeb līdz 2023. gada 31. martam. Savukārt, A2 ēkas pilnu funkcionalitāti bija plānots sasniegt līdz 2023. gada 31. decembrim. 
13. Vienlaikus būvniecības līguma izpildi ietekmēja Covid-19 izraisītā pandēmija un tās sekas, kā arī ieviestie dažāda rakstura ierobežojumi tās laikā, kā arī 2022. gada 24. februārī Krievijas Federācijas uzsāktā karadarbība Ukrainā (turpmāk – ģeopolitiskā situācija), kas izraisīja būtisku un strauju izmaksu pieaugumu būvniecības nozarē, tai skaitā būvizstrādājumu, darbaspēka, mehānismu un energoresursu izmaksu pieaugumu, kas atstāja tiešu negatīvu ietekmi uz būvniecības līguma izmaksām un sākotnēji būvdarbu izpildes laika grafikā paredzētajiem darba izpildes termiņiem, likumsakarīgi radot objektīvu un faktoloģiski pamatotu nepieciešamību veikt atbilstošas izmaiņas starp SIA “VELVE” un PSKUS noslēgtajā būvniecības līgumā.
14. Pamatojoties uz iepriekš minēto, 2023. gada 14. marta Ministru kabineta sēdē (MK protokollēmums Nr.14 30. §, 23-TA-498)[footnoteRef:4] izskatīts informatīvais ziņojums “Par VSIA “Paula Stradiņa klīniskā universitātes slimnīca” A ēkas otrās kārtas attīstību”. Informatīvajā ziņojumā iekļauta detalizēta informācija par būvniecības līguma izmaksu pieauguma pamatojumu,  PSKUS lielā projekta īstenošanu atbilstoši EK slēgšanas vadlīniju 6. sadaļai “divu periodu projekts”, kā arī izmaksu segšanu Eiropas Savienības fondu 2021. - 2027. gadu plānošanas perioda ietvaros.  [4:  https://tapportals.mk.gov.lv/meetings/protocols/437d2a1d-f332-4d5e-a735-86297414c197] 

15. Lai nodrošinātu būvniecības līguma īstenošanu un A2 tālāku attīstību, starp PSKUS un SIA “VELVE” noslēgtas vairākas vienošanās pie būvniecības līguma, kas būtiski ietekmēja būvniecības līguma kopējās izmaksas/cenu un būvdarbu īstenošanas termiņus, to starp: 
15.1. 2022. gada 18. augusta Vienošanās Nr. 1, kuras ietvaros panākta vienošanās par principiem un metodiku ģeopolitiskās situācijas rezultātā izraisītā būvizmaksu sadārdzinājuma izskatīšanai un izvērtēšanai. Vienošanās noteikts, ka sadārdzinājumu vērtē atsevišķi katrai tāmes pozīcijai, bet nepiemēro vispārējo inflācijas koeficientu. Papildus pagarināts būvdarbu izpildes termiņš par diviem mēnešiem jeb līdz 2023. gada 31. maijam;
15.2. 2023. gada 28. februāra Vienošanās Nr. 2, kuras ietvaros panākta vienošanās par secīgu un kombinētu būvizmaksu sadārdzinājuma procesa īstenošanu, sākotnēji vienojoties par būvmateriālu/būvizstrādājumu sadārdzinājuma apjoma noteikšanu periodam no 2022. gada 1. marta līdz 2022. gada 1. decembrim 1 844 739,87 euro apmērā (bez PVN), balstoties uz 2022. gada decembrī Ekonomikas ministrijas sagatavoto informatīvo ziņojumu “Par ikgadējām izmaksu dinamikas prognozēm un pārkaršanas riskiem Latvijas būvniecības nozarē” (22-TA-3159), kas Ministru kabineta sēdē ir izskatīts un apstiprināts (Ministru kabineta 2023. gada 28. februāra sēdes protokols Nr.12 50.§) būvniecības līguma 3.19. punktā paredzēto sankciju nepiemērošanu;
15.3. 2023. gada 22. marta Vienošanās Nr. 3, kuras ietvaros panākta vienošanās par būvizmaksu sadārdzinājuma segšanas principiem, kā arī būvniecības līguma izpildes termiņa pagarinājumu līdz 2024. gada 1. jūnijam, būvniecības līguma kopējas cenas palielinājumu līdz 101 597 200,00 euro (bez PVN), papildus nodrošinātā avansa 4 000 000,00 euro apmērā piešķiršanu SIA “VELVE”. Atbilstoši Vienošanās Nr. 3 noteiktajam, 2023. gada 30. novembrī iestājās starptermiņš Nr. 4, kā ietvaros SIA “VELVE” jāapgūst 79 097 280,51 euro (bez PVN) ar tam atbilstoši izbūvētiem būvdarbiem;
15.4. 2023. gada 14. septembra Vienošanās Nr. 4, kuras ietvaros grozīti atsevišķi administratīvi pasākumi būvniecības līguma izpildes veicināšanai, t.sk. grozīta termina “Izpilddokumentācija” un “Progresa ziņojums” interpretāciju, kā arī būvniecības līguma 5.15., 6.2.30., 6.2.34. un 6.2.35.apakšpunkts;
15.5. 2023. gada 6. oktobra Vienošanos Nr. 5, kuras ietvaros paredzētas izmaiņas būvniecības līgumā ietvertā ekspertu komisijas regulējumā, nosakot, ka turpmāk strīdu izskatīšanai pieaicināms PSKUS un SIA “VELVE” izvēlēts neatkarīgs eksperts (sertificēts būvspeciālists) izskatāmā strīdus jautājuma jomā, papildus grozot izmaksātā avansa dzēšanas/atgriešanas termiņu uz 2023. gada 21. decembri. 
III. Būvniecības līguma izpildes statuss uz 2023. gada 31. decembri
16. PSKUS ir veikusi būtiskas darbības, lai veicinātu lielā projekta un būvniecības darbu apjoma paātrināšanu, t.sk. a) efektīvāka saziņa starp iesaistītajām pusēm, kopīgu darbu izpildes termiņu izsekojamības mērķiem, A2 projekta autoru izstrādātāja, būvniecības uzņēmuma, būvekspertu un pasūtītāja iknedēļas sanāksmes, b) paātrināts būvdarbu nodošanas process un uzlabota finanšu plūsma, c) A2 neskaidrību/strīdu/problēmu risināšanai piesaistīts būvekspertīzes uzņēmums, d) papildus cilvēkresursu piesaiste projekta vadības komandai, t.sk. būvprojekta vadītājs, administratīvo funkciju pārskatīšana; e) pāreja uz ārējo būvuzraudzību, f) ar mērķi uzlabot naudas plūsmas apriti, veikta noliktavu apsekošana ieturēto līdzekļu izmaksai par piegādātajiem būvmateriāliem, g) noslēgtas trīspusējās būvizstrādājumu piegādes vienošanās ar uzņēmumiem tiešo norēķinu veikšanai, h) papildus medicīnas tehnoloģiju un IT iekārtu iegāde projekta ietvaros, i) atzinuma sagatavošana par PSKUS iespējām turpināt būvniecības procesus, scenāriju un risku izstrāde (SIA “Sorainen ZAB”), j) PSKUS A2 attīstības projekta pārvaldības ārējais audits (E&Y Baltics). Papildus, SIA “VELVE” termiņu kavējumi ietekmējuši un ietekmē medicīnas tehnoloģiju un mēbeļu uzglabāšanu, radot PSKUS papildus izdevumus nomas telpu finansēšanai. 
17. Neskatoties uz PSKUS veiktajām darbībām un balstoties tās rīcībā esošajā informācijā, konstatējams, ka SIA “VELVE” nepilda savas būvniecības līgumā uzņemtās saistības, to starp:
17.1. būtiski kavē plānoto būvdarbu izpildes termiņus, darbu virzība objektā ir ļoti zema un PSKUS kā pasūtītājam nesniedz pārliecību par spēju pabeigt būvniecības darbus nolīgtajos termiņos, vidējais strādnieku skaits objektā periodā no 2023. gada septembra līdz 2023. gada decembrim atbilstoši ierakstiem elektroniskajā uzskaites sistēmā vidēji nav lielāks par 100 strādniekiem, kas ir nepietiekams aktīvai būvdarbu virzībai. Uz šo brīdi ir konstatējams, ka: 
a) pagrabstāvā konstatētā pelējuma jautājums nav atrisināts, atbilstoši laboratoriski veikto analīžu pārskatam (skat. 21. punktu), konstatēta pelējuma klātbūtne vairākās lokalizācijās būtiskā apjomā, SIA “VELVE” nav iesniegusi materiālu ražotāju apliecinājumu par dezinfekcijas līdzekļa ietekmi uz būvmateriālu īpašībām; 
b) jumta pieslēgumi pie stikla fasādēm nav pabeigti, nav iesniegta SIA “VELVE” detalizācijas par 5., 6. un 9. fasādi, kas neļauj veikt darbu nodošanu un uzsākt secīgus darbus; 
c) konstatēta atkārtota ūdens iekļūšana ēkā lielos apmēros, kūstoša sniega, neizolētu plaisu un temperatūras svārstību rezultātā, kas palielina pelējuma riskus un iespējamus materiālu bojājumus; 
d) kavējas darbs pie defektu novēršanas, zonās kurās defekti ir jau novērsti, konstatēts atkārtots defektu rašanās risks jo uz konstrukcijām tiek konstatēts kondensāts un neatbilstoša telpu temperatūra; 
e) telpās ir konstatējamas temperatūras svārstības, lai arī apkures nodrošināšanai ir pieslēgts šķidrā kurināmā katls, izvietoti pārvietojamie gaisa sildītāji/pūtēji pagrabā, nodrošinot minimālo nepieciešamo temperatūru. Turpinās pieslēgšana pie energobloka apkures katla un sistēmas. Līdz šim brīdim nav organizēts energoblokā izbūvēto darbu nodošana un elektrības pārslēgšanu, kas būtiski ietekmēs būvdarbu tempu, ja objektā nebūs nodrošināta pietiekama elektriskā jauda.  
17.2. būtiski kavē naudas plūsmas izpildi, kā rezultātā iestājies ERAF piešķirto līdzekļu neizmantošanas risks, t.sk. atbilstoši Vienošanās Nr. 3, 2023. gada 30. novembrī iestājas būvniecības līguma starptermiņš Nr. 4, kā ietvaros SIA “VELVE” jāapgūst 79 097 280,00 euro (bez PVN). Uz 2023. gada 31. decembri SIA “VELVE” nav iesniegusi būvniecības līgumā noteikto dokumentāciju starptermiņa Nr .4 ietvaros izmantotā finansējuma un būvdarbu izpildes apjomu izvērtēšanai. Atbilstoši Vienošanās Nr. 3, konstatējot starptermiņa Nr. 4 neizpildi, PSKUS piemēros SIA “VELVE” līgumsodu.
18. 2023. gada 15. decembrī SIA “VELVE” lūdza PSKUS un Veselības ministrijai (turpmāk – VM) pagarināt piešķirtā avansa atmaksas termiņus un būvniecības līgumu līdz 2024. gada beigām. Ņemot vērā to, ka ES fondu 2014. - 2020. gada plānošanas periods noslēdzas 2023. gada 31. decembrī, avansa atmaksas termiņa pagarināšana nebija iespējama un piešķirtais papildus nodrošinātais avanss 4 000 000,00 euro apmērā (bez PVN) ir atmaksājams ne vēlāk kā 2023. gada 21. decembrī. PSKUS avansu dzēsa iesniegto ikmēneša izpilžu ietvaros jeb norēķinot to no SIA “VELVE” iesniegtajiem rēķiniem, kas pamatoti ar darbu izpildes aktiem.
19. Lai lemtu par būvniecības līguma turpināšanu vai tā pārtraukšanu, kā arī, lai pārliecinātos par SIA “VELVE” spēju īstenot būvniecības līgumā plānoto jauno izpildes termiņu, PSKUS ir lūgusi SIA “VELVE” iesniegt šādus pierādījumus: a) pēc SIA “VELVE” pārliecības praktiski realizējamu plānu būvdarbu pabeigšanai un objekta nodošanai ekspluatācijā un nodošanai PSKUS, t.sk. norādot darbus un to izpildes termiņus; b) pēc SIA “VELVE” pārliecības praktiski realizējamu tuvāko mēnešu (janvāra-februāra) detalizētu darbu izpildes plānu pa nedēļām (operacionālais plāns), detalizēti norādot veicamos darbus, to uzsākšanas-pabeigšanas datumus un kvalificētu būvdarbu veicēju skaitu objektā; c) apliecinājumu par resursu (t.sk. cilvēkresursu, materiālu, tehnoloģiju, finanšu resursu) pietiekamību a) un b) punktā minēto darbu izpildei; d) būvdarbu izpildei piesaistāmo apakšuzņēmēju sarakstu ar konkrētām norādēm par to iesaisti konkrētu darbu veikšanā; e) noslēgto līgumu ar apakšuzņēmējiem kopijas, kas apliecina apakšuzņēmēju saistības veikt norādīto darbu izpildi; f) apliecinājumu par finanšu resursu pieejamību sekmīgai projekta turpināšanai - bankas garantija par pieejamiem finanšu resursiem vismaz viena mēneša plānotās izpildes apmērā vai konta apgrozījums par pēdējiem 2 mēnešiem, kur parādās brīvi pieejamie apgrozāmie līdzekļi iepriekš norādītajā apmērā; g) detalizētu informāciju par pelējuma novēršanas pasākumiem un plānoto rīcību, lai pārliecinātos par pelējuma neesamību objektā. 
20. PSKUS ir saņēmusi SIA “VELVE” informāciju par spējām īstenot būvniecības līgumu. Izskatot un izvērtējot iesniegtos materiālus, PSKUS ieskatā nav iesniegti pietiekami pierādījumi un gūstama pārliecība par SIA “VELVE” spēju īstenot būvniecības līgumu. Iesniegtajā dokumentācijā ir piedāvāts jauns būvniecības līguma izpildes termiņš – 17 mēneši no jaunas vienošanās pie būvniecības līguma noslēgšanas. PSKUS ieskatā, minētais termiņš pie esošās būvdarbu intensitātes un strādnieku skaita nav īstenojams. Būtiski nepalielinot būvniecības līguma izpildei piesaistīto resursu apjomu, PSKUS ieskatā būvniecības līguma izpilde ir prognozējama līdz pat 37 mēnešiem kopš vienošanās pie būvniecības līguma noslēgšanas.
21. Pēc pagraba stāva pretpelējuma pasākumu veikšanas, pelējuma klātbūtnes noteikšanai 2023. gada 11. decembrī tika piesaistīts Pārtikas drošības, dzīvnieku veselības un vides zinātniskais institūts “BIOR”, kas ir konstatējis pagraba stāvā pelējuma klātbūtni un turpina pelējuma veida noskaidrošanu, kā arī plānota atkārtota pelējuma klātbūtnes noteikšana dinamikā, tajā skaitā, visa A2 apsekošana un laboratorisku analīžu veikšana pelējuma klātbūtnes vai tā neesības noteikšanai. PSKUS ieskatā un atbilstoši starptautiskajai praksei, pelējuma klātbūtne ir principiāli nepieļaujama veselības aprūpei plānotajā ēkā, līdz ar to, būtu demontējams ēkas pagrabstāvs, veicama telpu tīrīšana un ozona apstrāde, pagrabstāva atkārtota izbūve. SIA “VELVE” nepiekrīt šādam PSKUS redzējumam un uzskata, ka demontējams ir tikai identificētā pelējuma būvniecības apjoms, kā arī pelējums ir dezinficējams un kontrolējams atkārtoti. 

IV. ERAF projekta finansējuma izlietojums ES fondu 2014. - 2020. gada plānošanas perioda ietvarā un būvniecības līguma tālākās īstenošanas scenāriji
22. Uz 2023. gada 31. decembri PSKUS ir izmantojusi 88 846 281,82[footnoteRef:5] euro (ar PVN), tajā skaitā, ERAF līdzfinansējumu – 53 458 814,62 euro, valsts budžeta (turpmāk – VB) līdzfinansējumu – 32 489 518,94 euro, PSKUS finansējumu – 2 827 948,27 euro. Neizmantotais ERAF finansējuma apjoms – 26 118 023,42 euro, neizmantotais VB finansējums – 19 105 363,12 euro (skatīt 1.attēlu). [5:  Neauditētie dati. T.sk. būvniecības līgumā noteiktais veikto būvdarbu ieturējums.] 

	
	Būtiskie notikumi
	Summa, euro
	Finansējuma avots un komentāri

	1.
	A2 projekta finansējums (ar projekta līguma grozījumiem Nr.1)
	140 447 122,00
	ERAF, VB un PSKUS finansējums. 

	2.
	A2 projekta finansējums (ar projekta līguma grozījumiem Nr.4), samazinot projekta kopsummu par 4 825 552,90 euro
	135 621 569,10
	ERAF, VB un PSKUS finansējums. 

	3.
	Izmantotais finansējuma apjoms ES 2014. - 2020. gada plānošanas periodā
	88 846 281,82
	ERAF – 53 458 814,62 euro
VB – 32 489 518,94 euro  
PSKUS – 2 897 948,27 euro

	4.
	Neizmantotais finansējuma apjoms ES 2014. - 2020. gada plānošanas periodā
	46 775 287,28
	ERAF – 26 118 023,42 euro
VB – 19 105 363,13 euro
PSKUS – 1 551 900,73 euro

	5.
	A2 projekta finansējumam pārvirzāmais ES 2021. - 2027. gada plānošanas perioda finansējums
	67 891 730,18
	1. 16 290 890[footnoteRef:6] [6:  Informatīvā ziņojuma 10.2.apakšpunkts. ] 

2. 4 825 552,90[footnoteRef:7] [7:  Informatīvā ziņojuma 10.3.apakšpunkts. ] 

3. 46 775 287,28[footnoteRef:8] [8:  Neizmantotais finansējuma apjoms ES 2014.-2020.gada plānošanas periodā.] 


	6. 
	B projektam sākotnēji paredzētais ES 2021. - 2027. gada plānošanas perioda finansējums
	151 185 240,00[footnoteRef:9] [9:  Ministru kabineta 2021.gada 7.septembra protokollēmums Nr.60 54.§ “Informatīvais ziņojums “Par VSIA “Paula Stradiņa klīniskā universitātes slimnīca” jaunā B korpusa attīstību””.] 

	n/a

	7.
	B projektam pieejamais (atlikušais) ES 2021. - 2027. gada plānošanas perioda finansējums
	83 293 509,82
	151 185 240 euro – 67 891 730,18 euro



23. Ņemot vērā lielā projekta valstisko un veselības aprūpes nozares nozīmīgumu, A2 pabeigšana ir iespējama tikai ES 2021. - 2027. gada fondu plānošanas perioda finansējuma ietvaros no B ēkas finansējuma. Iespējamie A2 pabeigšanas un finansēšanas scenāriji, kas detalizēti izvērtējami kontekstā ar PSKUS A2 attīstības projekta pārvaldības ārējā audita atzinumu (E&Y Baltics): 
23.1. 1. scenārijs (26 mēneši) – esošā būvniecības līguma turpināšana, būvniecības līguma termiņa pagarināšana, paredzot: 
23.1.1. papildus nosacījumus SIA “VELVE” vienošanās par izmaiņām būvniecības līgumā stingrākus būvniecības projekta īstenošanas un uzraudzības mehānismus, vienojoties par SIA “VELVE” būtisku kapacitātes un tehnisko iespēju celšanu (trīskāršota strādnieku skaita un būtiska apakšuzņēmēju piesaiste), tiešo norēķinu veikšana un līgumattiecību pārņemšana ar apakšuzņēmējiem trīspusējo vienošanos ietvaros, kas īsteno būvniecības darbus, naudas plūsmas izstrāde ar SIA “VELVE” priekšfinansējumu, papildus izmaksu ierobežošana no SIA “VELVE” puses būvlaukuma uzturēšanai, SIA “VELVE” garantijas nodrošinājums līdz 10% apjomā,  pagraba stāva demontāža un izbūve par SIA “VELVE” līdzekļiem;
23.1.2. būvniecības līguma īstenošanu šādu finanšu avotu ietvaros: a) ES 2021. - 2027. gada fondu plānošanas perioda un VB finansējums, b) SIA “VELVE” finansējums pagrabstāva demontāžas un izbūves darbiem, c) PSKUS privātais līdzfinansējums;
23.1.3. būvdarbu pabeigšana un ēkas nodošana ekspluatācijā ir pirmšķietami ne ātrāk kā 26 mēnešu laikā;
23.1.4. finansiālo un juridisko risku iestāšanos, pagarinot būvniecības līguma termiņu: a) atbilstoši Publisko iepirkumu likumam (turpmāk – PIL), iestājas augsts risks būtiskiem būvniecības līguma grozījumiem un 25% finanšu korekcijas piemērošana, b) SIA “VELVE” tiek atbrīvota no atbildības par pieļautajiem būvniecības līguma termiņu pārkāpumiem, tajā skaitā no atbildības par PSKUS nodarītajiem zaudējumiem un līgumsoda, jo šādi zustu būvuzņēmēja vainojama prettiesiska rīcība, kas ir viens no obligātajiem civiltiesiskās atbildības priekšnoteikumiem, c) SIA “VELVE” lūdz apstiprināt papildu izmaksas (būvlaukuma uzturēšana, administratīvie izdevumi u.c.) saistībā ar būvdarbu izpildes termiņa pagarinājumu, d) būvniecības projekta termiņa kavējumi.
23.2. 2. scenārijs (37 mēneši) – esošā būvniecības līguma turpināšana un būvniecības līguma termiņa pagarināšana, bez papildus nosacījumiem: 
23.2.1. nepanākot vienošanos par būtisku kapacitātes un tehnisko iespēju celšanu būvniecības projekta īstenošanai, stingrākiem būvniecības projekta īstenošanas un uzraudzības mehānismiem, nevienojoties par SIA “VELVE” būtisku kapacitātes un tehnisko iespēju celšanu (trīskāršota strādnieku skaita un būtiska apakšuzņēmēju piesaiste), tiešo norēķinu veikšana un līgumattiecību pārņemšana ar apakšuzņēmējiem u.c.;
23.2.2. būvniecības līguma īstenošana šādu finanšu avotu ietvaros: a) ES 2021. - 2027. gada fondu plānošanas perioda un VB finansējums, b) PSKUS privātais līdzfinansējums;
23.2.3. būvdarbu pabeigšana un ēkas nodošana ekspluatācijā ir pirmšķietami ne ātrāk kā 37 mēnešu laikā;
23.2.4. finansiālo un juridisko risku iestāšanos, pagarinot būvniecības līguma termiņu: a) atbilstoši PIL, iestājas augsts risks būtiskiem būvniecības līguma grozījumiem un 25% finanšu korekcijas piemērošana, b) SIA “VELVE” tiek atbrīvota no atbildības par pieļautajiem būvniecības līguma termiņu pārkāpumiem, tajā skaitā no atbildības par PSKUS nodarītajiem zaudējumiem un līgumsoda, jo šādi zustu būvuzņēmēja vainojama prettiesiska rīcība, kas ir viens no obligātajiem civiltiesiskās atbildības priekšnoteikumiem, c) SIA “VELVE” lūdz apstiprināt papildu izmaksas (būvlaukuma uzturēšana, administratīvie izdevumi u.c.) saistībā ar būvdarbu izpildes termiņa pagarinājumu, d) būvniecības projekta termiņa kavējumi. 
23.3. 3. scenārijs (29 mēneši) – jauna būvniecības uzņēmuma/būvuzņēmēju piesaiste PIL kārtībā:
23.3.1. ārkārtas procedūras organizēšana būvniecības uzņēmuma atlasei ēkas karkasa noslēgšanai un pagraba stāva demontāžai, kā arī jauna būvniecības uzņēmuma atlase ēkas izbūves darbu īstenošanai (konservācijas darbu uzsākšana – ar 2024.gada aprīli);
23.3.2. būvniecības līgumu īstenošanu šādu finanšu avotu ietvaros: a) ES 2021. - 2027. gada fondu plānošanas perioda un VB finansējums, b) SIA “VELVE” būvniecības līgumā noteikto līgumsoda % piedziņas rezultātā gūtais finansējums, c) ERAF un VB negūtā finansējuma piedziņas rezultātā gūtais finansējums, d) PSKUS privātais līdzfinansējums;
23.3.3. būvdarbu pabeigšana un ēkas nodošana ekspluatācijā ir pirmšķietami ne ātrāk kā 29 mēnešu laikā;
23.3.4. finansiālie un juridiskie riski: a) piesaistot jaunu/jaunus būvuzņēmējus, kopējās objekta celtniecības izmaksas atbilstoši šī brīža situācijai varētu pieaugt līdz pat 25%[footnoteRef:10], b)  tiesāšanās risks, c) SIA “VELVE” maksātnespēja, d) pagaidu noregulējums pārņemt būvlaukumu un veikt jaunu iepirkumu būvniecības līgumā noteiktajiem darbiem (zema riska varbūtība).  [10:  https://stat.gov.lv/lv/statistikas-temas/noz/buvnieciba42] 

23.4. 4. scenārijs (26 mēneši) – jauna būvniecības uzņēmuma/būvuzņēmēju piesaiste ar PIL 3. panta 8. daļas piemērošanu:
23.4.1. ārkārtas procedūras organizēšana būvniecības uzņēmuma atlasei ēkas karkasa noslēgšanai un pagraba stāva demontāžai, kā arī jauna būvniecības uzņēmuma atlase ēkas izbūves darbu īstenošanai (konservācijas darbu uzsākšana – ar 2024.gada aprīli);
23.4.2. būvniecības līgumu īstenošanu šādu finanšu avotu ietvaros: a) ES 2021. - 2027. gada fondu plānošanas perioda un VB finansējums, b) SIA “VELVE” būvniecības līgumā noteikto līgumsoda % piedziņas rezultātā gūtais finansējums, c) ERAF un VB negūtā finansējuma piedziņas rezultātā gūtais finansējums, d) PSKUS privātais līdzfinansējums;
23.4.3. būvdarbu pabeigšana un ēkas nodošana ekspluatācijā ir pirmšķietami ne ātrāk kā 26 mēnešu laikā;
23.4.4. finansiālie un juridiskie riski: a) piesaistot jaunu/jaunus būvuzņēmējus, kopējās objekta celtniecības izmaksas atbilstoši šī brīža situācijai varētu pieaugt līdz pat 25%[footnoteRef:11], b) tiesāšanās risks, c) SIA “VELVE” maksātnespēja, d) pagaidu noregulējums pārņemt būvlaukumu un veikt jaunu iepirkumu būvniecības līgumā noteiktajiem darbiem (zema riska varbūtība).  [11:  https://stat.gov.lv/lv/statistikas-temas/noz/buvnieciba42] 

23.5. Izvērtējot visus iepriekš minētos scenārijus, PSKUS par atbilstošāko uzskata 4. scenāriju, kas paredz jauna būvniecības uzņēmuma/būvuzņēmēja piesaisti, ievērojot PIL 3. panta 8. daļu un nosakot būtisku valsts drošības interešu aizsardzību, kas paredz PIL piemērošanas izņēmumu A2 un B ēkas būvniecības darbiem. 
23.6. Piemērojot 4. scenāriju, jaunu būvniecības uzņēmumu plānots piesaistīt un izvēlēties atbilstoši iepriekš izstrādātām, nediskriminējošām procedūrām, kas izslēgtu bažas par favorītismu un pie esošās situācijas samazinātu tiesvedības risku. Iepriekš izstrādātas, nediskriminējošas procedūras un to piemērošana tiks skaņota ar Iepirkumu uzraudzības biroju un Eiropas Komisijas Ģenerāldirektorātu. 
23.7. Ja Eiropas Komisijas ģenerāldirektorāts uzskatīs par neatbilstošu no PIL atšķirīgas procedūras piemērošanu ES fondu finansētam projektam, PSKUS īstenos 3. scenāriju. 
V. Esošā būvniecības līguma neturpināšana un tālākie soļi A2 pabeigšanai
24. Projekta īstenošanas un A2 izbūves gaitā, PSKUS kā A2 izbūves pasūtītājs ir pieturējusies Latvijas Republikas normatīvajos aktos, būvniecības līgumā noteiktajam ietvaram un labajai praksei būvniecības jomā. Darbojoties sabiedrības un veselības aprūpes labākajās interesēs, lai veicinātu piešķirtā finansējuma korektu un savlaicīgu izmantošanu lielā projekta mērķa sasniegšanu, PSKUS ir veikusi darbības būvdarbu procesa paātrināšanai.
25. Atbilstoši noslēgtā būvniecības līguma 12.1.2. punktam, PSKUS ir tiesības vienpusēji izbeigt būvniecības līgumu, ja būvniecības uzņēmums savas vainas dēļ neievēro izpildes termiņu (kas ietver starptermiņus un gala termiņu), vai būvdarbi bez attaisnojoša iemesla netiek pildīti vispār, vai arī tiek pildīti tik lēni, ka tie acīmredzami netiks pabeigti būvniecības līgumā noteiktajā termiņā. 
26. PSKUS konstatē, ka, ja būvniecības līgums ar SIA “VELVE” netiek turpināts un PSKUS paziņo SIA “VELVE” par būvniecības līguma vienpusēju izbeigšanu, pastāv 23.4.4. apakšpunktā minētie riski, tajā skaitā, a) piesaistot jaunu/jaunus būvuzņēmējus, kopējās objekta celtniecības izmaksas atbilstoši šī brīža situācijai varētu pieaugt līdz pat 25%, b) tiesāšanās risks, c) SIA “VELVE” maksātnespēja, d) pagaidu noregulējums pārņemt būvlaukumu un veikt jaunu iepirkumu būvniecības līgumā noteiktajiem darbiem (zema riska varbūtība).
27. Taču, neatkarīgi no tā, vai būvniecības līgums tiek turpināts vai lauzts, kā arī, neatkarīgi no tā, vai līgums tiek lauzts no PSKUS vai SIA “VELVE” puses, PSKUS pienākums ir celt prasījumu pret SIA “VELVE” par PSKUS zudušā labuma jeb neizmantota ERAF un VB (nacionālā finansējuma) un līgumsoda piedziņu. Zudušā labuma jeb zaudējumu apmērs būtu ierobežots ar summu, kas veido ERAF un VB līdzfinansējums vismaz 45 milj. euro apmērā.
28. Jaunā iepirkuma līguma summa, visticamāk, pārsniegs SIA “VELVE” neizpildīto darbu  summu. Indikatīvi, celtniecības izmaksu pieaugums atbilstoši statistikas pārvaldes datiem var palielināties aptuveni 25% apmērā. Papildus, jauna iepirkuma izsludināšana A 2 būvdarbu pabeigšanai paildzinās projekta īstenošanu pirmšķietami par periodu no 8 līdz 18 mēnešiem. 
29. Lai mazinātu 23.4.4. apakšpunktā raksturotos īstenošanas riskus, ir iespējami šādi risku mazināšanas pasākumi: 
29.1. ārkārtas stāvokļa/situācijas izsludināšana veselības aprūpes nozarē, kas saīsina jauna būvniecības uzņēmuma piesaistes laiku PIL ietvaros;
29.2. atbilstoši PIL 3. panta 8. daļai ar Ministru kabineta rīkojumu noteikt A2 būvdarbus par būtiskām valsts interesēm. PSKUS kā nacionālajai drošībai nozīmīgai komercsabiedrībai sarežģītos ģeopolitiskos apstākļos būtu iespēja piesaistīt steidzamības kārtībā būvdarbu pabeigšanai būvniecības uzņēmumus. PSKUS ir noteikts kritiskās infrastruktūras statuss (C kategorija[footnoteRef:12]); [12:  Pašvaldību un nozaru kritiskā infrastruktūra (C kategorijas kritiskā infrastruktūra), kuras iznīcināšana vai darbības spēju samazināšana apgrūtina pašvaldību darbību vai nozaru pārvaldīšanu, kā arī apdraud sabiedrības drošību.] 

29.3. mierizlīguma starp PSKUS un SIA “VELVE” noslēgšana, paredzot likumīgus un abpusēji izdevīgus būvniecības līguma laušanas nosacījumus. 
30. Izvērtējot 29. punktā minētos risku mazināšanas pasākumus, PSKUS par atbilstošāko uzskata 29.2. apakšpunktā iekļauto risinājumu. Tas nodrošinātu ātrāko un mazāk riskantu A2 būvdarbu pabeigšanu. 
VI. A 2 projekta ietekme uz PSKUS infrastruktūras projektiem 
31. Mūsdienīgu ēku un telpu attīstība, atbilstoša, veselības aprūpes pakalpojumu nodrošināšanai un saņemšanai radītas telpas un to īpatsvars pret kopējo PSKUS infrastruktūras apmēru ir viens no mērķiem, kas ir saistīts arī ar pakalpojumu klāsta palielināšanu, pacientu prognozējamā skaita pieaugumu, pakalpojumu sniegšanas kvalitāti, kvalificēta personāla noturēšanu un citiem mērķiem. 2022. gadā mūsdienu prasībām atbilst tikai 32% no PSKUS infrastruktūras platības. Atbilstoši PSKUS vidēja termiņa stratēģijai 2029. gadā mūsdienu prasībām atbilstošas infrastruktūras īpatsvars pret kopējo PSKUS infrastruktūru būs vismaz 72%.
32. Ievērojot minēto, A2 pabeigšanas aizkavēšanās būtiski ietekmē:
32.1. A 2 plānoto funkciju izvietošanu un pacientu veselības aprūpei atbilstošu telpu pieejamību, kā arī ietekmē ārstēto pacientu skaita palielināšanas iespējas;
32.2. B ēkas projekta īstenošanas iespējas, ņemot vērā ietekmi uz pieejamā finansējuma apjomu un tā izbūvi atbilstoši PSKUS Infrastruktūras attīstības plānam, t.sk. B ēkas projekta īstenošanu plānošanas perioda izdevumu attiecināmības termiņā līdz 2029. gada 31. decembrim;
32.3. PSKUS 32. ēkas lietderīgās un drošās izmantošanas laiku, kas plānots tikai līdz 2026. gadam, kad to ir paredzēts nojaukt, struktūrvienības daļēji pārceļot uz jaunuzcelto A2 un 15. ēku, tādejādi atbrīvojot apbūves teritoriju B ēkas celtniecībai. Atbilstoši SIA “LBS konsultants” 2018. gada tehniskās apsekošanas atzinumam, 32. korpusa ēkas kopējais tehniskais nolietojums ir 35 līdz 40%, atsevišķu inženierkomunikāciju un konstruktīvo elementu nolietojumam sasniedzot pat 65%. Atsevišķas norobežojošās konstrukcijas neatbilst Latvijas būvnormatīva LBN 002-19 “Ēku norobežojošo konstrukciju siltumtehnika” prasībām;
32.4. Atveseļošanas fonda finansētā projekta 24., 25. un daļēji 15. ēkas atjaunošanas un pārbūves īstenošanu, ņemot vērā to, ka projektā plānots ēkās esošās funkcijas pārvietot uz A2.
33. PSKUS infrastruktūras attīstības apturēšana jeb šobrīd īstenošanā esošo projektu apdraudēšana ir kritiska ne vien PSKUS turpmākajai attīstībai, bet Latvijas valsts veselības aprūpes sistēmai kopumā. Neturpinot vai kavējot mērķtiecīgus ieguldījumus A2, B, 24. un 25. ēku attīstībā tuvākajos gados var tikt apdraudēta medicīnisko pakalpojumu sniegšana tādos unikālos profilos, kas nav pieejami citās ārstniecības iestādēs kā - kardioloģija, orgānu transplantācija, endovazālā asinsvadu ķirurģija, grūtnieču patoloģijas (tajā skaitā jaundzimušo intensīvā terapija), mutes, sejas un žokļu ķirurģija, Arodu un radiācijas medicīnas centrs (kurš sniedz palīdzību Latvijas Valsts arodslimnieku un Černobiļas AES avārijas rezultātā radiācijas ietekmē pakļautajām personām)  profilos esošajās ēkās to kritiskā tehniskā stāvokļa dēļ.
34. A2 projektā iekļauta neatliekamās medicīniskās palīdzības funkcija un Neatliekamās medicīnas centra pārvietošana. Šobrīd neatliekamā palīdzība tiek sniegta ierobežotas infrastruktūras apstākļos. Lai mazinātu riskus, kas ir saistīti ar kvalitatīvas un pieejamas neatliekamās palīdzības sniegšanu, ir izvērtējama PSKUS esošās hospitalizācijas plūsma.
35. Papildus, projektu nerealizēšana ietekmēs valsts apmaksāto veselības aprūpes pakalpojumu pieejamību: vispārējā kardioloģijā un sirds ķirurģijā, rehabilitācijā un sāpju medicīnā, geriatrijā, paliatīvo pacientu aprūpē, pacientu ar hroniskām saslimšanām ārstniecībā, invazīvajā palīdzībā minēto pacientu grupās.
VII. A2 projekta ietekme uz B ēkas projekta īstenošanu
36. Saslimstība un invalidizācija, kā arī mirstība no sirds un asinsvadu slimībām Latvijā līdzīgi kā ES turpina būt ievērojama medicīniska un ekonomiska problēma. Mūsdienu prevencijas (primārās un sekundārās) un aktīvas ārstēšanas iespējas ievērojami izmainījušas veselības aprūpes pakalpojumu sniegšanas kārtību Latvijā, kā arī ES. 
37. Saistībā ar nepieciešamību uzlabot smagu kardioloģisku stāvokļu iznākumus, Eiropas Kardiologu biedrības un Latvijas Kardiologu biedrības, kā arī Latvijas Sirds Ķirurgu asociācija, iesaka veidot specializētus un augsti tehnoloģiskus centrus. Tas attiecas, pirmkārt, uz akūtu kardioloģisko un sirds ķirurģijas palīdzību, otrkārt, uz hroniskām sirds saslimšanām. Hronisks koronārs sindroms ietver plašu pacientu loku ar atšķirīgu slimības prognozi. Piemēram, atsevišķās augsta riska pacientu grupās miokarda revaskularizācija (perkutāna koronāra intervence, koronāro artēriju šuntēšanas operācija) ne tikai mazina sūdzības, bet arī uzlabo prognozi (I klases indikācijas). 
38. Lai nodrošinātu uz pierādījumiem balstītu veselības aprūpes praksi un novērstu hronisku pacientu pāreju akūtu pacientu plūsmā tuvākā nākotnē, būtu nepieciešams kopā ar VM, Nacionālo Veselības dienestu un Slimību profilakses un kontroles centra iepriekš sagatavoto un apstiprināto klīnisko algoritmu un pacientu ceļu (https://spkc.gov.lv/lv/profesionali/kliniskie-algoritmi-un-pacient/sirds-un-asinsvadu-slimibas/) darbības nodrošināšanu.
39. Lai to nodrošinātu, jāturpina darbs pie nozares profesionalitātes pilnveidošanas, dažādos līmeņos, kas būtu nākotnes metodiskā centra prerogatīva. PSKUS līdz šim pildījusi zināmu neformālu kardioloģiskās palīdzības uzraudzību (1992. gadā Latvijas Republikas Labklājības ministrijas dibināts Latvijas Kardioloģijas centrs). Tāpat PSKUS sakoncentrēta visaugstākā tehnoloģiskais un intelektuālais potenciāls. 2005. gadā sākot PSKUS rekonstrukcijas un atjaunošanas plānus tika ieplānota arī Kardioloģijas Māja (B ēka) līdzīgi kā Helsinkos un citur Eiropā, kas nodrošina sistēmas funkcionēšanu un līdzekļu lietderīgu izmantošanu. Tādejādi jānorāda, ka PSKUS B ēkas nepieciešamība ir neapšaubāma.
40. PSKUS B ēkas attīstība paredzēta atbilstoši PSKUS Infrastruktūras attīstības plānam, kas izstrādāts ievērojot Vidējā termiņa darbības stratēģijas 2022. - 2027. gadam ieceri/projektu. 
41. PSKUS B ēkā plānots izvietot šādas ārstnieciskās disciplīnas un funkcijas: Ambulatorais centrs, Diagnostikas nodaļa, Neatliekamās medicīnas centrs, Kardioloģijas bloks, Sirds ķirurģijas centrs, Torakālā ķirurģija, Asinsvadu ķirurģija, Operāciju bloks, Hibrīda operāciju telpa, Kardioreanimācija Aptieka, pacientu virtuve, šūnu transplantācijas laboratorija, darbnīcas, atbalsta telpas, kas tiks izvietotas 59 844 kvm2. Projekta izstrādes gaitā tiek izstrādāti priekšlikumi un aplēstas izbūves un uzturēšanas izmaksas arī helikoptera nosēšanās laukumam, autonovietņu izveidei, PSKUS darbības nepārtrauktībai ārēju draudu iestāšanās gadījumā, viedie energoefektīvie risinājumi. Atbilstoši pieejamajam finansējumam tiks vērtēta iespēja B ēku īstenot paredzot visas minētās aktivitātes par kopējo izmaksu summu 197,04 milj. euro. Lai veiksmīgi nodrošinātu B ēkas attīstības projekta ieviešanu, PSKUS jau 2021. gadā ir uzsākusi nepieciešamās tehniskā projekta izstrādes iepirkuma dokumentācijas izstrādi. 
42. PSKUS B ēkas attīstības projektu sākotnēji plānots īstenot no ES fonda 2021. – 2027. gada plānošanas perioda darbības programmas pieejamā ERAF finansējuma. Uz šo brīdi no šobrīd paredzētā finansējuma B ēkas attīstībai jau tiek segts A2 sadārdzinājums[footnoteRef:13] un iztrūkstošais ES fondu 2014. - 2020. gada plānošanas perioda ERAF un VB finansējums, kas ar Ministru kabineta protokollēmumu Nr.870 tika pārdalīts[footnoteRef:14] VSIA “Bērnu klīniskās universitātes slimnīca”, kā arī A2 pabeigšanai nepieciešamais finansējums tiks segts no 4.1.1.2. pasākuma “P.Stradiņa klīniskās universitātes slimnīcas infrastruktūras attīstība” (turpmāk – B korpusa) iezīmētā finansējuma. [13:  https://tapportals.mk.gov.lv/structuralizer/data/nodes/3e3fda95-5e89-451c-8688-aaa1f3933bde/preview ]  [14:  https://tapportals.mk.gov.lv/structuralizer/data/nodes/3f08577c-ce5b-4091-9c26-4dd246936df1/preview ] 

43. PSKUS B ēkas attīstības projekta īstenošanai sākotnēji bija paredzēts ES  finansējums 2021. - 2027. gada finansējums 151 185 240 euro apmērā. Atbilstoši šī brīža kontroltāmei, B ēkas attīstības projekta īstenošanai aprēķinātās izmaksas ir 197 039 649 euro. Ņemot vērā to, ka 67 891 730 euro tiek novirzīti A2 projekta īstenošanai, šobrīd B ēkas īstenošanai nepieciešamais papildus finansējuma apjoms ir 113 746 139 euro[footnoteRef:15].  [15:  Informatīvā ziņojuma 22.punkts. ] 

44. Ņemot vērā to, ka B ēkas projekta īstenošanai pieejamais finansējumu ir plānots samazināt, kopējais B ēkas attīstības projektā ieguldāmais finansējuma apjoms, atkarībā no 23. punktā minētā scenārija izvēles var tikt precizēts, taču tas nebūs mazāks par 56 milj. euro (ieskaitot ERAF, VB un PSKUS līdzfinansējuma % apjomu). Minētā finansējuma ietvaros ir iespējams īstenot tikai daļu no B ēkas posmiem, kas ietvertu loģistikas un servisu centra izveidi un priekšdarbu veikšanu B ēkas projekta īstenošanai nākotnē. 
45. Samazinot B ēkas attīstībai pieejamo finansējumu, būtiski tiek apdraudēta ieceres par plānveidīgu PSKUS attīstību īstenošana. Tāpēc, ņemot vērā gan PSKUS kā kritiskās infrastruktūras objektu, nacionālo interešu objektu un stratēģisko izvietojumu gan PSKUS statusu kā vienai no Latvijas vadošajām daudzprofilu slimnīcām, nepieciešams rast risinājumu slimnīcas B ēkas attīstībai nepieciešamā finansējuma piesaisti, lai izveidotu pacientu un darbinieku vajadzībām atbilstošu mūsdienīgu slimnīcas infrastruktūru.
46. Lai risinātu B ēkas īstenošanai trūkstošā finansējuma jautājumu, ir iespējama dažādu finansējuma avotu piesaiste, t.sk. valsts budžeta, komercaizdevuma, citu ES finanšu instrumentu finansējuma piesaiste.

VIII. A2  projekta ietekme uz Atveseļošanas fonda projekta īstenošanu
47. 2022. gada 10. novembrī PSKUS uzsāka īstenot Atveseļošanas fonda (turpmāk – AF) projektu “Mūsdienīgas infrastruktūras attīstība integrētu veselības aprūpes pakalpojumu nodrošināšanai P.Stradiņa slimnīcā”, ar mērķi stiprināt PSKUS veselības aprūpes pakalpojumu sniegšanas infrastruktūru, tādējādi veicinot visaptverošu, ilgtspējīgu un integrētu veselības pakalpojumu pieejamību, īpaši uzlabojot epidemioloģisko prasību izpildi, lai mazinātu infekciju slimību izplatību, t.sk. pārbūvēt un atjaunot telpas vismaz trīs esošajās slimnīcas ēkās – 24., 25., t.sk. īstenojot visus ar būvniecību saistītos darbus, medicīnas tehnoloģiju iegāde un aprīkošana, kā realizēt 15. ēkas pielāgošanu kardioloģijas pakalpojumu sniegšanai. 
48. AF īstenotā projekta rezultātā plānots veicināt valsts apmaksāto pakalpojumu pieejamību šādās jomās: a) vispārējā kardioloģija un sirds ķirurģija; b) rehabilitācija un sāpju medicīna; c) geriatrija; d) paliatīvo pacientu aprūpe; e) pacientu ar hroniskām saslimšanām ārstniecība; e) invazīvā palīdzība iepriekš minētajās jomās.
49. PSKUS paredzēja veikt 24., 25. un 15. ēkā izvietoto struktūrvienību pārcelšanu uz A2  un A1 ēkām, pēc A2 būvdarbu pabeigšanas 2023. gada beigās, secīgi uzsākot atjaunošanas būvdarbus. Pagarinoties A2 projekta realizēšanas termiņam, var kavēties projekta īstenošana finansējuma un laika ietvarā: 
49.1. 24. un 25. ēkas atjaunošanas būvdarbu uzsākšana ne vēlāk kā 01.09.2024;
49.2. 15. ēkas pielāgošanas būvdarbu uzsākšana ne vēlāk kā 30.06.2025. 
50. Minētie apstākļi ir risks AF projekta izpildei, kas iestāsies 2024. gada septembrī. Tā mazināšanai, PSKUS saskata vairākas iespējamas darbības, kuras ir īstenojamas savstarpējā kombinācijā:
50.1. [bookmark: _Hlk155797164][bookmark: _Hlk155818030]ārpus PSKUS esošu telpu īre veselības aprūpes pakalpojumu nodrošināšanai:
50.1.1. telpu īre Rīgas 1. slimnīcā (50 gultasvietas) – sociālās aprūpes pakalpojumi un ilgtermiņa terapija;
50.1.2. [bookmark: _Hlk155819278]telpu īre Rīgas 2. slimnīcā (20 gultasvietas) – paliatīvās aprūpes pakalpojumi ar PSKUS paliatīvās aprūpes ārstu un māsu nodrošinājumu.
50.2. gultas vietu pārvietošana sadarbības teritorijas ietvaros, uz Rīgas reģionam pietuvinātajām slimnīcām: 
50.2.1. [bookmark: _Hlk155820366][bookmark: _Hlk155819182]Neatliekamās medicīniskās palīdzības dienesta (turpmāk – NMPD) pacientu plūsmas palielināšana uz Jūrmalas slimnīcu (apmēram, 1200 pacienti gadā) – internā, neiroloģiskā un kardioloģiskā profila pakalpojumi, kas neatbilst V līmeņa slimnīcas veselības aprūpes pakalpojumu standartam, ar PSKUS ārstu speciālistu saskaņotu specifisku terapiju (iespējams telemedicīnas pakalpojums ar atbilstošā profila ārstu 24/7). Analizējot iepriekšējā perioda datus gada griezumā, konstatēts, ka, apmēram, 1200 pacienti no Jūrmalas un tai pietuvinātajiem rajoniem stacionēti PSKUS neatbilstoši V līmeņa slimnīcas veselības aprūpes pakalpojumu standartam. Papildus apsverams iespējamais ārstu un māsu nodrošinājums;
50.2.2. NMPD pacientu plūsmas palielināšana uz IV un III līmeņa slimnīcām, PSKUS sadarbības tīkla ārstniecības iestāžu ietvaros, kad paredzamā pacientu ārstēšana neatbilst V līmeņa slimnīcas veselības aprūpes pakalpojumu standartam - paliatīvās aprūpes pakalpojumi, internā profila pakalpojumi un hronisko pacientu aprūpes pakalpojumi;
50.2.3. pacientu primāra stacionēšana vai pārvešana uz Jelgavas slimnīcu un Tukuma slimnīcu (10 gultas II līmeņa intensīvajā terapijā) – pacientiem bez rehabilitācijas potenciāla;
50.2.4. pacientu pārvešana uz Jelgavas slimnīcu un Tukuma slimnīcu (10 gultas) - pacientiem ar hospitālo infekciju;
50.2.5. pacientu pārvešana uz KRC “Jaunķemeri” (apmēram, 190 pacienti gadā) un NRC “Vaivari” (apmēram, 60 pacienti gadā) – neirorehabilitācijas pakalpojums.
50.3. [bookmark: _Hlk155822478]Struktūrvienību gultu skaita pārskatīšana, pakalpojuma skaita samazināšana uz laiku, profilu slēgšana:
50.3.1. [bookmark: _Hlk155823161][bookmark: _Hlk155822918]iespējams PSKUS 24. un 25. ēkas telpās izvietoto struktūrvienību gultu skaita provizorisks samazinājums par 15%;
50.3.2. iespējams PSKUS 24. un 25. ēkas telpās nodrošināto veselības aprūpes pakalpojumu apjoma provizorisks samazinājums uz laiku līdz A2 korpusa nodošanai ekspluatācijā šādās jomās – oftalmoloģija (pakalpojumu apjoma samazinājums par 5%), paliatīvā aprūpe - pakalpojuma apjoma samazinājums nav paredzēts, taču iespējama telpu īre Rīgas 2. slimnīcā (20 gultasvietas).
50.3.3. PSKUS 24. un 25. ēkas telpās izvietoto profilu slēgšana nav paredzēta.
51. Struktūrvienību daļēja pārvietošana PSKUS esošajās ēkās, pirms tam pielāgojot telpas ārstniecības funkcijai:
51.1. [bookmark: _Hlk155824967]PSKUS 24. ēkā esošo struktūrvienību un funkciju pārvietošana: a) Ķirurģija – pacientu plūsma no 5. nodaļas uz 57. nodaļas un 59. nodaļas telpām, operāciju nodrošinājums D operāciju blokā, b) Transplantoloģija – pacientu plūsma uz A1 korpusa telpām (Nefroloģija), operāciju nodrošinājums C operāciju blokā un moduļu operāciju blokā, c) Torakālā ķirurģija – pacientu plūsma uz 32.korpusa telpām (Sirds ķirurģijas centrs), operāciju nodrošinājums C operāciju blokā, d) Mutes, sejas un žokļu ķirurģija – pacientu plūsma uz A1 korpusa telpām, (otorinolaringoloģija, Černobiļas AES pacientu plūsmu novirzot uz Internās medicīnas klīniku), operāciju nodrošinājums B operāciju blokā, e) Paliatīvā aprūpe – pacientu plūsma atbilstoši pamatdiagnozei vai ārpakalpojumā;
51.2. PSKUS 25. ēkā esošo struktūrvienību un funkciju pārvietošana: a) Krūts ķirurģija un Dienas stacionāra ķirurģija – pacientu plūsma uz 21.korpusa telpām, kas ir piemērojamas ārstniecības funkciju nodrošinājumam, apmēram 2 nedēļu laikā, operāciju nodrošinājums D operāciju blokā; b) Oftalmoloģija – pacientu plūsma uz A1 korpusa telpām, 60. dienas stacionārs pārveidots par stacionāru (14 gultas vietas), operāciju nodrošinājums B operāciju blokā, c) Onkoloģija – pacientu plūsma staru terapijā uz 9.korpusa telpām (nakts izmitināšana ārpakalpojumā), ambulatoro pacientu plūsma uz 38. korpusa vai A1 korpusa telpām, d) Garīgās aprūpes un sociālā darba dienests – Zinātniskā institūta vai A1 korpusa telpas (plānveida uzņemšana).
IX. A2 projekta ietekme uz ES fondu 2021. – 2027. gada plānošanas perioda finansējuma apguvi 

52. Lai novērstu ES fondu 2021. – 2027. gada plānošanas perioda finansējuma apguves riskus un plānotu efektīvus un savlaicīgus investīciju projektus, t.sk., veicinātu Eiropas Komisijas noteiktā ikgadēji deklarējamo izdevumu minimālā sliekšņa (turpmāk – n+3 princips) izpildi, dalībvalstij katrā darbības programmas prioritātes projektā ir jānosaka n+3 apguves mērķis līdz 2025. gadam. Ja noteiktais n+3 princips netiek izpildīts, tad atbilstoši Ministru kabineta 2023. gada 25. aprīļa sēdes protokollēmuma Nr. 22 28.§. “Informatīvais ziņojums "Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023. gada 1. martam (pusgada ziņojums)” 2. punktā noteiktajam, valdība var lemt par atbalsta novirzīšanu mazāk riskantiem projektiem. 
53. Ņemot vērā plānoto PSKUS A2 projekta 2. posma ERAF finansējuma apguvi un 2025. gada plānotos maksājumus par B korpusu, prognozēts, ka izvēloties 3. un/vai 4.scenāriju naudas plūsma (maksājumu būvniekam) uzsākas jau 2024.gada aprīlī un noslēdzas 2026. gada maijā, kā rezultātā attiecīgi  VM individuāli noteiktais n+3 mērķis uz 2025. gada 31. decembri tiek sasniegts, pat pārsniegts, neuzsākot B korpusa būvniecības darbus.
54. Tāpat, plānojot B korpusa attīstību, jāņem vērā ne tikai finansējuma nepietiekamība, kas uz šo brīdi ir ~83 milj. euro, bet arī vairāki savstarpēji saistoši apstākļi, proti, lai uzsāktu B korpusa būvniecību ir nepieciešams demontēt pilnībā 32. korpusu (ēkas lietderīgās un drošās izmantošanas laiks plānots tikai līdz 2026. gadam) savukārt 32. koprusa struktūrvienības (t.sk., uzņemšana) daļēji paredzot pārcelt uz A2, taču ņemot vērā radušos apstākļus saistībā ar A2 būvniecības kavēšanos, A2 jaunā uzņemšana pilnvērtīgi varētu sākt funkcionēt tikai ar 2027. gadu,  līdz ar to pavisam skaidri iezīmējas jau risks neapgūt B korpusa plānoto finansējumu, kaut vai tā daļu, ES fondu 2021. – 2027. gada plānošanas perioda – attecināmības termiņā.
55. Ņemot vērā, ka B ēkas attīstības projekta īstenošanai šobrīd pieejamais finansējums ir  83 293 509,82 euro, kas nenodrošina pilnu B ēkas attīstību un funkcionalitāti, taču pamatojoties uz 2023. gada 14. marta Ministru kabineta sēdē (MK protokollēmums Nr.14 30. §, 23-TA-498) izskatītā informatīvā ziņojuma “Par VSIA “Paula Stradiņa klīniskā universitātes slimnīca” protokollēmuma 8. punktu, Veselības ministrija sadarbībā ar Finanšu ministriju, līdz būvdarbu līguma ar B korpusa būvdarbu veicēju noslēgšanai, turpinās risināt jautājumu par papildu valsts budžeta finansējuma piešķiršanu, kas skatāms Ministru kabinetā konkrētā gada likumprojekta par valsts budžetu un vidēja termiņa budžeta ietvaru sagatavošanas un izskatīšanas procesā kopā ar visu ministriju iesniegtajiem prioritāro pasākumu pieteikumiem atbilstoši valsts budžeta finansiālajām iespējām.



